กฎกระทรวงกำหนดกระทะไฟฟ้าก้นตื้นที่มีประสิทธิภาพสูง พ.ศ. 2564
ประกาศวันที่ 2021-04-22

content: กฎกระทรวง กำหนดกระทะไฟฟ้าก้นตื้นที่มีประสิทธิภาพสูง พ.ศ. ๒๕๖๔
content: อาศัยอำนาจตามความในมาตรา ๖ วรรคสอง และมาตรา ๒๓ วรรคหนึ่ง (๒) และวรรคสาม แห่งพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติการส่งเสริมการอนุรักษ์พลังงาน (ฉบับที่ ๒) พ.ศ. ๒๕๕๐
content: รัฐมนตรีว่าการกระทรวงพลังงานโดยคำแนะนำของคณะกรรมการนโยบายพลังงานแห่งชาติออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “กระทะไฟฟ้าก้นตื้น” หมายความว่า กระทะไฟฟ้าก้นตื้นที่ใช้ไฟฟ้าทำความร้อน โดยตัวทำความร้อนอาจรวมอยู่กับตัวกระทะหรือได้รับการออกแบบให้เป็นแท่นวางเฉพาะแยกจากตัวกระทะซึ่งใช้กับไฟฟ้า โดยมีแรงดันไฟฟ้าที่กำหนดไม่เกิน ๒๕๐ โวลต์ “ค่าประสิทธิภาพพลังงาน” หมายความว่า
sectionNo: 1
content: ค่าประสิทธิภาพการใช้ไฟฟ้าของกระทะไฟฟ้าก้นตื้นซึ่งเป็นอัตราส่วนระหว่างพลังงานความร้อนที่ได้รับจากกระทะไฟฟ้าก้นตื้นต่อปริมาณไฟฟ้าที่ใช้ไปตามวิธีการคำนวณที่กำหนดในกฎกระทรวงนี้
sectionNo: 2
content: ข้อ ๒ การคำนวณหาค่าประสิทธิภาพพลังงานของกระทะไฟฟ้าก้นตื้น ให้ใช้สูตรการคำนวณ ดังต่อไปนี้ โดยηหมายถึงค่าประสิทธิภาพพลังงาน มีหน่วยเป็นร้อยละ mwหมายถึงมวลของน้ำที่ใช้ในการทดสอบ มีหน่วยเป็นกิโลกรัม Cpwหมายถึงความจุความร้อนจำเพาะของน้ำ มีหน่วยเป็นกิโลจูลต่อกิโลกรัมเคลวิน มีค่าเท่ากับ ๔.๑๘๗
sectionNo: 2
content: กิโลจูลต่อกิโลกรัมเคลวิน Tfหมายถึงอุณหภูมิของน้ำสิ้นสุดการทดสอบ มีหน่วยเป็นองศาเซลเซียส มีค่าเท่ากับ ๗๕ องศาเซลเซียส Tiหมายถึงอุณหภูมิของน้ำเริ่มต้นการทดสอบ มีหน่วยเป็นองศาเซลเซียส มีค่าเท่ากับ ๓๐ องศาเซลเซียส Eหมายถึงปริมาณไฟฟ้าที่ใช้ตลอดระยะเวลาการทดสอบ มีหน่วยเป็นวัตต์
sectionNo: 3
content: ข้อ ๓ ค่าประสิทธิภาพพลังงานของกระทะไฟฟ้าก้นตื้น ให้กำหนดตั้งแต่ร้อยละ ๗๘ ถึงร้อยละ ๘๕
sectionNo: 4
content: ข้อ ๔ ค่าประสิทธิภาพพลังงานของกระทะไฟฟ้าก้นตื้นตั้งแต่ค่าจำนวนน้อยถึงค่าจำนวนมากซึ่งกำหนดเป็นค่าร้อยละตามข้อ ๓ ค่าใดเป็นค่าที่มีประสิทธิภาพพลังงานสูง ให้รัฐมนตรีประกาศกำหนด ทั้งนี้ โดยคำนึงถึงสภาพเศรษฐกิจ นโยบายด้านพลังงานของรัฐบาล ความพร้อมของการผลิตและจำหน่ายกระทะไฟฟ้าก้นตื้น
sectionNo: 4
content: ตลอดจนการส่งเสริมและช่วยเหลือผู้ผลิตและผู้จำหน่ายกระทะไฟฟ้าก้นตื้น กระทะไฟฟ้าก้นตื้นที่มีประสิทธิภาพสูง ต้องเป็นกระทะไฟฟ้าก้นตื้นที่มีค่าประสิทธิภาพพลังงานไม่น้อยกว่าค่าประสิทธิภาพพลังงานที่รัฐมนตรีประกาศกำหนดตามวรรคหนึ่ง
sectionNo: 5
content: ข้อ ๕ การทดสอบหาค่าประสิทธิภาพพลังงานของกระทะไฟฟ้าก้นตื้น ต้องกระทำโดยหน่วยงานที่รัฐมนตรีประกาศกำหนด
sectionNo: 6
content: ข้อ ๖ มาตรฐานและวิธีการทดสอบหาค่าประสิทธิภาพพลังงานของกระทะไฟฟ้าก้นตื้น ให้เป็นไปตามที่รัฐมนตรีประกาศกำหนด
content: ให้ไว้ ณ วันที่ ๘ เมษายน พ.ศ. ๒๕๖๔ สุพัฒนพงษ์ พันธ์มีเชาว์ รัฐมนตรีว่าการกระทรวงพลังงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้กระทะไฟฟ้าก้นตื้นที่มีค่าประสิทธิภาพพลังงานไม่น้อยกว่าค่าที่รัฐมนตรีประกาศกำหนดตามกฎกระทรวง เป็นกระทะไฟฟ้าก้นตื้นที่มีประสิทธิภาพสูง เพื่อประโยชน์ในการอนุรักษ์พลังงาน
content: เพื่อให้ผู้ผลิตและผู้จำหน่ายมีสิทธิขอรับการส่งเสริมและช่วยเหลือจากกองทุนเพื่อส่งเสริมการอนุรักษ์พลังงาน และเพื่อให้ผู้บริโภคสามารถเลือกใช้กระทะไฟฟ้าก้นตื้นที่มีประสิทธิภาพสูง อันเป็นการประหยัดพลังงานของประเทศและช่วยลดมลภาวะ จึงจำเป็นต้องออกกฎกระทรวงนี้